CELEX: 62019TN0107
Language: et
Date: 2019-02-20 00:00:00
Title: kohtuasi T-107/19: 20. veebruaril 2019 esitatud hagi — AECR versus parlament

15.4.2019   
            
            
               ET
            
            
               Euroopa Liidu Teataja
            
            
               C 139/87
            
         
      20. veebruaril 2019 esitatud hagi — AECR versus parlament
      (kohtuasi T-107/19)
      (2019/C 139/88)
      Kohtumenetluse keel: inglise
      
         Pooled
      
      
         Hageja: Euroopa Konservatiivide ja Reformistide Liit (AECR) (Brüssel, Belgia) (esindajad: advokaadid E. Plasschaert ja E. Montens)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada osaliselt Euroopa Parlamendi 10. detsembri 2018. aasta otsus, mis sisaldub 12. detsembri 2018. aasta kirjas viitenumbriga D202862 ja käsitleb hageja lõplikku toetussummat 2017. aastaks, selles osas, milles:
                  
                              —
                           
                           
                              uuringuga „Survey on attitude on UK minority groups in the EU“ seotud summa suuruses 108 985,58 eurot on liigitatud rahastamiskõlbmatuks kuluks, mis tuleb tagastada, kuna väidetavalt ei vasta see Euroopa Parlamendi ja nõukogu 4. novembri 2003. aasta määruse (EÜ) nr 2004/2003 artiklile 7; (1)
                              
                           
                        
                              —
                           
                           
                              üritusega „UK Trade Partnership Conference“ seotud summa suuruses 122 295,10 eurot on liigitatud rahastamiskõlbmatuks kuluks, mis tuleb tagastada, kuna väidetavalt ei vasta see määruse nr 2004/2003 artiklile 7;
                           
                        
                              —
                           
                           
                              üritusega „Conservative International — Miami Conference of 26–27 May 2017“ seotud summa suuruses 249 589,17 eurot on liigitatud rahastamiskõlbmatuks kuluks, mis tuleb tagastada, kuna väidetavalt ei vasta see määruse nr 2004/2003 artiklile 8;
                           
                        
                              —
                           
                           
                              üritusega „Conservative International — Kampala Conference of 13–15 July 2017“ seotud summa suuruses 91 546,58 eurot on liigitatud rahastamiskõlbmatuks kuluks, mis tuleb tagastada, kuna väidetavalt ei vasta see määruse nr 2004/2003 artiklile 8;
                           
                        
                              —
                           
                           
                              leitakse, et Prosperous Armenian Party tasutud liikmemaksule, mis on tasutud summas 133 043,80 eurot, laieneb annetuste suhtes kehtestatud piirmäär 12 000 eurot ja kohustatakse hagejat tagastama nimetatud liikmele 12 000 eurot ületav osa liikmemaksust, st 121 043,80 eurot;
                           
                        
            
                  —
               
               
                  tühistada rahastamisotsus nr FINS-2019-5 selles osas, milles on seatud tingimus, et Euroopa Parlament tasub 100 % eelmakse summast ehk 4 422 345,48 eurot, juhul kui enne 15. jaanuari 2019 on tagastatud (i) 535 609,48 eurot Euroopa Parlamendile (ii) kõik kolmandatelt isikutelt alusetult saadud summad neile kolmandatele isikutele, ja sellest tulenevalt tühistada rahastamisotsusele lisatud eritingimuste artikkel 1.5.1;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Esimese nõude põhjenduseks esitab hageja kolmteist väidet.
      Otsuse kõiki vaidlustatud aspekte puudutavad väited:
      
                  1.
               
               
                  Esimene väide, et on rikutud hea halduse põhimõtet, Euroopa Parlamendi juhatuse 29. märtsi 2004. aasta otsuse, millega kehtestatakse määruse nr 2004/2003 rakenduseeskirjad, artikleid 7 ja 8, 2017. aasta toetuse andmise otsuse artiklit II.14.1 ning hageja kaitseõigust.
               
            
                  2.
               
               
                  Teine väide, et on rikutud määruse nr 2004/2003 artikli 9 lõiget 3.
                  Väited, mis käsitlevad 108 985,58 euro suuruse summa liigitamist rahastamiskõlbmatuks kuluks, mis tuleb tagastada:
               
            
                  3.
               
               
                  Kolmas väide, et on rikutud määruse nr 2004/2003 artiklit 7 või vähemalt on tegemist ilmselge hindamisveaga.
               
            
                  4.
               
               
                  Neljas väide, et on rikutud õiguskindluse põhimõtet, mis on liidu õiguse üldpõhimõte.
               
            
                  5.
               
               
                  Viies väide, et on rikutud võrdse kohtlemise põhimõtet, mis on liidu õiguse üldpõhimõte.
                  Väited, mis käsitlevad 122 295,10 euro suuruse summa liigitamist rahastamiskõlbmatuks kuluks, mis tuleb tagastada:
               
            
                  6.
               
               
                  Kuues väide, et on rikutud määruse nr 2004/2003 artiklit 7 või vähemalt on tegemist ilmselge hindamisveaga.
               
            
                  7.
               
               
                  Seitsmes väide, et on rikutud võrdse kohtlemise põhimõtet, mis on liidu õiguse üldpõhimõte.
                  Väited, mis käsitlevad 249 589,17 euro suuruse summa ja 91 546,58 euro suuruse summa liigitamist rahastamiskõlbmatuks kuluks, mis tuleb tagastada:
               
            
                  8.
               
               
                  Kaheksas väide, et on rikutud määruse nr 2004/2003 artiklit 8, ELL artikli 10 lõiget 4, finantsmääruse artiklit 204a ning Euroopa Liidu põhiõiguste harta artikleid 11 ja 12 või vähemalt on tegemist ilmselge hindamisveaga.
               
            
                  9.
               
               
                  Üheksas väide, et on rikutud õiguskindluse põhimõtet, mis on liidu õiguse põhimõte.
               
            
                  10.
               
               
                  Kümnes väide, et on rikutud võrdse kohtlemise põhimõtet ja diskrimineerimiskeeldu, mis on liidu õiguse üldpõhimõtted.
                  Väited, mis käsitlevad 133 043 euro suuruse summa ümberliigitamist ja korraldust tagastada 121 043,80 eurot:
               
            
                  11.
               
               
                  Üheteistkümnes väide, et on rikutud määruse nr 2004/2003 artikleid 2 ja 6 või vähemalt on tegemist ilmselge hindamisveaga.
               
            
                  12.
               
               
                  Kaheteistkümnes väide, et on rikutud õiguskindluse põhimõtet, mis on liidu õiguse põhimõte.
               
            
                  13.
               
               
                  Kolmeteistkümnes väide, et on rikutud võrdse kohtlemise põhimõtet ja diskrimineerimiskeeldu, mis on liidu õiguse põhimõtted.
               
            Teise nõude põhjenduseks esitab hageja kaks väidet.
      
                  1.
               
               
                  Esimene väide, et on rikutud hea halduse põhimõtet, Euroopa Parlamendi ja nõukogu 22. oktoobri 2014. aasta määruse (EÜ, Euratom) nr 1141/2014 (2) artiklit 19 ning hageja kaitseõigust.
               
            
                  2.
               
               
                  Teine väide, et on rikutud Euroopa Parlamendi juhatuse 28. mai 2018. aasta otsuse, millega kehtestatakse määruse nr 1141/2014 rakenduseeskirjad, artikli 6 lõiget 1.
               
            
         (1)  Euroopa Parlamendi ja nõukogu 4. novembri 2003. aasta määrus (EÜ) nr 2004/2003 Euroopa tasandi erakondi reguleerivate määruste ja erakondade rahastamise eeskirjade kohta (ELT L 297, 15.11.2003, lk 1; ELT eriväljaanne 01/04, lk 500).
      
         (2)  Euroopa Parlamendi ja nõukogu 22. oktoobri 2014. aasta määrus (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist (ELT L 317, 4.11.2014, lk 1).